इस समिति के लिये उनकी पहली पसंद ही अपने आप में बेहद प्रभावशाली है. इसमें श्याम बेनेगल और राकेश ओमप्रकाश मेहरा जैसे दिग्गज निर्देशक और मशहूर एड गुरू पियूष पांडे शामिल हैं. ये तीनों ही नाम न सिर्फ पेशेवर के रूप में स्थापित हैं बल्कि कला की दुनिया में इन्हें उदार और प्रगतिशीलता के प्रति समर्पित माना जाता है. कलात्मक आजादी को लेकर इनकी सोच जगजाहिर है. सरकार की ओर से इस दिशा में एक एक अच्छी पहल की जरूरत थी और निश्चित रूप से यह एक सकारात्मक पहल है.